## Pravilnik o tehničkim uvjetima gradnje i uporabe telekomunikacijske infrastrukture

### NN 88/2001 (11.10.2001.), Pravilnik o tehničkim uvjetima gradnje i uporabe telekomunikacijske infrastrukture

# ministarstvo pomorstva, prometa i veza

1502

Na teme­lju članka 6.
stavka 4. i članka 9. stavka 2. Zakona o telekomunikacijama (»Narodne novine«,
br. 76/99, 128/99 i 68/01), ministar pomorstva, prometa i veza donosi

## PRAVILNIK

### O TEHNIČKIM UVJETIMA GRADNJE I UPORABE TELEKOMUNIKACIJSKE INFRASTRUKTURE

I. SADRŽAJ
PRAVILNIKA

Članak 1.

Ovim Pravilnikom
propisuju se tehnički uvjeti grad­nje i uporabe telekomunikacijske
infrastrukture u Republici Hrvatskoj.

II.
POJMOVI

Članak 2.

Znače­nje pojmova i kratica koje se upotreb­ljavaju u
ovom Pravilniku:

1. *Međumjesna telekomunikacijska
infrastruktura:* svi među­mjes­ni spojni putovi (telekomunikacijski kabeli s
pripadajućom opre­mom),

2. *Mjesna telekomunikacijska
infrastruktura:* pristupna mre­ža do objekta korisnika (svi pristupni kabeli
s pripadajućom opremom),

3. *Distribucijska telekomunikacijska
kanalizacija (DTK):* mre­­ža podzemnih cijevi od pogodnog materijala,
kabelskih zde­na­ca i kabelskih galerija, koja služi za razvod i zaštitu
telekomunikacijskih kabela,

4. *PEHD cijevi:* cijevi izrađene iz
polietilena visoke gustoće koje se upotreb­ljavaju za izvedbu
telekomunikacijske kanalizacije;

5. *PVC cijevi:* cijevi izrađene iz
polivinil klorida koje se upot­reb­ljavaju za izvedbu telekomunikacijske
kanalizacije,

6. *Kabelski zdenci:* podzemne
prostorije višestruke namjene koje se postav­ljaju na mjestima nastav­lja­nja,
križa­nja ili promje­          ne
smjerova kabelske kanalizacije, ispred kabelskih razdjelnika i centrala,

7. *Kabelska galerija:* podzemna
prostorija u obliku hodnika koja služi za smještaj velikog broja kabela,

8. *Slabo nase­ljena mjesta ili ­njihovi dijelovi:* mjesta
ili dije­lovi mjesta s ma­nje od 5 stanovnika na 1 km˛.

III. PROJEKTIRANJE I GRAĐENJE TELEKOMUNIKACIJSKE INFRASTRUKTURE

Članak 3.

(1) Međumjesna i mjesna telekomunikacijska
infrastruktura gradi se i projektira prema propisima o grad­nji, u pravilu,
podzemno, polaga­njem kabela uzduž ulica, cesta, putova, že­ljezničkih pruga
ili drugih trasa određenih projektom. Mjesna telekomunikacijska infrastruktura
u gradovima i drugim nase­ljenim mjestima mora se projektirati i graditi
podzemno do korisničkog prik­ljučnog ormarića (izvodnog ormarića). Na području
grada telekomunikacijska infrastruktura se uvlači u kabelsku kanalizaciju.

(2) Iznimno od odredbe iz stavka 1. ovoga
članka, mjesna telekomunikacijska infrastruktura može se graditi i nadzemno, u
određenim slučajevima u nenase­ljenim ili slabo nase­ljenim mjestima ili ­njihovim
dijelovima, ili u slučaju kad bi podzemna grad­nja bila neprikladna i ekonomski
neopravdana.

(3) U slučaju grad­nje iz stavka 2. ovoga
članka nije dopušteno postav­lja­nje i prolaz kroz stambene objekte, a
telekomunikacijski kabeli moraju se postav­ljati na zasebne stupove.

Članak 4.

Izbor trase za polaga­nje
kabela telekomunikacijske infrastrukture mora biti u skladu s tehničkim
uvjetima i uvjetima ekonomičnosti, te s propisima kojima se uređuje zaštita
prirode i okoliša.

Članak 5.

(1) Kod projektira­nja u slučaju paralelnog vođe­nja
ili približava­nja trase kabela drugim podzemnim ili nadzemnim objektima treba
se pridržavati, gdje god je to moguće, uda­ljenosti navedenih u Tablici 1.:

if !supportLineBreakNewLine
endif

|  |  |  |
| --- | --- | --- |
| R. br. | VRSTA OBJEKTA | Uda­ljenost (m) |
| 1. | Uda­ljenost od do­nje­g ruba nasipa (pruga, cesta i dr.) | 5 |
| 2. | Uda­ljenost od uporišta nadzemnih kontaktnih vodova | 10 |
| 3. | Uda­ljenost od semafora | 3 |
| 4. | Uda­ljenost od uporišta elektroenergetskih vodova | 1 |
| 5. | Uda­ljenost od uporišta nadzemnih telekomunikacijskih kabela | 2 |
| 6. | Uda­ljenost od cjevovoda gradske kanalizacije, slivnika i toplovoda | 1 |
| 7. | Uda­ljenost od vodovodnih cijevi promjera do 200 mm | 1 |
| 8. | Uda­ljenost od vodovodnih cijevi promjera veće­g od 200 mm | 2 |
| 9. | Uda­ljenost od plinovoda i toplovoda s tlakom do 0,3 MPa | 1 |
| 10. | Uda­ljenost od plinovoda s tlakom od 0,3 do1 MPa | 10 |
| 11. | Uda­ljenost od plinovoda s tlakom većim od 10 MPa izvan gradskih nase­lja | 30 |
| 12. | Uda­ljenost od instalacija i spremnika sa zapa­ljivim ili eksplozivnim gorivom | 10 |
| 13. | Uda­ljenost od tračnica tramvajske pruge | 2 |
| 14. | Uda­ljenost od re­gulacijske crte zgrada u nase­ljima | 0,6 |
| 15. | Uda­ljenost od teme­lja zgrada izvan nase­lja | 5 |
| 16. | Uda­ljenost od živih ograda | 2 |
| 17. | Uda­ljenost od energetskog kabela do 10 kV napona | 0,5 |
| 18. | Uda­ljenost od energetskog kabela od 10 do 35 kV napona | 1 |
| 19. | Uda­ljenost od energetskog kabela napona veće­g od 35 kV | 2 |
| 20. | Uda­ljenost od stabala drveća | 2 |

if !supportEmptyParas endif

if !supportEmptyParas endif

if !supportEmptyParas endif

(2) Ako se u posebnim slučajevima ne mogu održati uda­ljenosti navedene
u Tablici 1. iz stavka 1. ovoga članka, tada ti slučajevi moraju biti prikazani
u projektu sa svim potrebnim podacima.

(3) Projektira­nje trase telekomunikacijskih kabela paralelno s kabelima
za prijenos električne energije u pravilu treba izbje­gavati, a ako se
paralelnost ili približava­nje kabela ne može izbjeći, uda­ljenost između tih
kabela mora biti veća od 0,5 m, kad se radi o elektroenergetskim kabelima
napona do 1000 V. Ako u iznimnim slučajevima oba ova kabela moraju biti
položena u isti rov, tada se moraju položiti na različitim visinama, uz obveznu
primjenu odgovarajuće mehaničke i termičke zaštite. Uda­ljenost ovako položenih
kabela mora biti veća od 0,3 m.

Članak
6.

Projektira­nje i izgrad­nja
telekomunikacijske infrastrukture na mjestima križa­nja trase kabela s
podzemnim i nadzemnim objektima mora biti u skladu s hrvatskim normama i ITU-T
preporukama serije K, a uda­ljenost između pojedinih objekata mora odgovarati
vrijednostima navedenim u Tablici 2., osobito u odnosu na energetske kabele,
vodeći pritom računa o sastavu zem­lji­šta.

if !supportLineBreakNewLine
endif

|  |  |  |
| --- | --- | --- |
| R. br. | VRSTA PODZEMNOG OBJEKTA | Uda­ljenost (m) |
| 1. | Uda­ljenost od elektroenergetskog kabela kad je telekomunikacijski kabel postavljen izravno u zemlju | ³ 0,5 |
| 2. | Uda­ljenost od elektroenergetskog kabela kad je telekomunikacijski kabel postavljen u određenu cijev | ³ 0,3 |
| 3. | Uda­ljenost od vodovodnih, kanalizacijskih, toplovodnih i plinovodnih cijevi niskog tlaka | ³ 0,5 |
| 4. | Uda­ljenost od plinovodnih cijevi visokog tlaka kad je telekomunikacijski kabel postavljen u čeličnu cijev | ³ 0,5 |
| 5. | Uda­ljenost od že­ljezničkih tračnica | ³ 1,2 |
| 6. | Uda­ljenost od gor­nje­g ruba kolnika | ³ 1,2 |
| 7. | Uda­ljenost od telekomunikacijske kanalizacije | ³ 0,15 |

if !supportEmptyParas endif

if !supportEmptyParas endif

Članak 7.

Prigodom projektira­nja treba se pridržavati hrvatskih normi, ITU-T
preporuka serije K (zaštita od utjecaja) te europskih normi prEN 5031 (izračun
i metode mjere­nja utjecaja energetskih objekata na telekomunikacije) i prEN
5032.

Članak 8.

Trasa položenih kabela – telekomunikacijska infrastruktura mora biti propisno
označena, i to nadzemno stupićima ili podzemno pasivnim elektroničkim
krugovima. Trase kroz nacionalne parkove moraju se obi­lježiti podzemno
pasivnim elektroničkim krugovima. Pri polaga­nju telekomunikacijskih kabela u
zem­lju obvezno se postav­lja zaštitna traka, izrađena od odgovarajuće­g
plastičnog materijala, i to 30 do 40 cm iznad kabela uzduž ­nje­gove osi. S
obje strane te trake mora biti na kraćim razmacima otisnuto s­ljedeće upozore­nje:
»POZOR – TELEKOMUNIKACIJSKI KABEL«.

Članak 9.

Prigodom građe­nja distribucijske telekomunikacijske kanalizacije (DTK)
moraju se upotreb­ljavati proizvodi provjerene kakvoće, koji zadovo­ljavaju
hrvatske ili europske norme, kako bi distribucijska telekomunikacijska
kanalizacija udovo­ljila svim zahtjevima u pogledu trajnosti, mehaničke
čvrstoće, nepropusnosti na vodu i plin te izolacije kabela od lutajućih struja.

Članak 10.

Pri projektira­nju uzem­lje­nja u svim telekomunikacijskim objektima i
postroje­njima potrebno je primijeniti optimalno rješe­nje za odgovarajući
sustav uzem­lje­nja, koristeći se pritom izmjerenim podacima o svojstvu zem­ljišta
te pravilnim odabirom vrste uzem­ljivača, u skladu s hrvatskim normama i
europskom normom ETS 300 253.

IV. UVJETI UPORABE IZGRAĐENE INFRASTRUKTURE TELEKOMUNIKACIJSKOG OBJEKTA

Članak 11.

(1) Operator koji obav­lja javne govorne usluge, osnovne
telekomunikacijske usluge ili tržišne usluge za koje je nužna uporaba
radiofrekvencijskog spektra, ima pravo, ako postoje tehničke mogućnosti,
koristiti se izgrađenom infrastrukturom telekomunikacijskih objekata u
vlasništvu drugih osoba, uz naknadu stvarnih troškova korište­nja, na teme­lju
ugovora o neposrednoj nagodbi.

(2) Ako vlasnik infrastrukture telekomunikacijskog objekta odbije
sklopiti ugovor o neposrednoj nagodbi iz stavka 1. ovoga članka, Hrvatski zavod
za telekomunikacije će, na zahtjev operatora iz stavka 1. ovoga članka, u roku
60 dana od dana podnoše­nja tog zahtjeva, utvrditi postoje li tehničke
mogućnosti i donijeti rješe­nje o načinu korište­nja i iznosu plaća­nja naknade
za korište­nje, koje u cijelosti zamje­njuje ugovor iz stavka 1. ovoga članka,
pri čemu iznos naknade stvarnih troškova po dužnom metru infrastrukture
telekomunikacijskog objekta ne može biti veći od iznosa izračunatog prema s­ljedećem
izrazu:

![](dodatni/360473.gif)

if !supportEmptyParas endif

if !supportEmptyParas endif

if !supportEmptyParas endif

gdje upotrijeb­ljene kratice
imaju s­ljedeće znače­nje:

IGN – iznos godiš­nje naknade najma infrastrukture

TI – iznos troškova izgrad­nje infrastrukture po dužnom metru

IK – iznajm­ljeni kapacitet

UK – ukupni kapacitet infrastrukture.

(3) Prigodom određiva­nja iznosa naknade iz stavka 2. ovoga članka
Hrvatski zavod za telekomunikacije uzet će u obzir stvarne troškove izgrad­nje
infrastrukture, troškove zakupa i kup­nje zem­ljišta, troškove smještaja
opreme, troškove rashladnih sustava za radijsku opremu te druge troškove
vlasnika iz stavka 2., ovoga članka, koji su u vezi s infrastrukturom
telekomunikacijskog objekta, u skladu s važećim propisima. Vlasnik
infrastrukture telekomunikacijskog objekta, za koju je podnesen zahtjev iz
stavka 2. ovoga članka, mora, na zahtjev Hrvatskog zavoda za telekomunikacije,
dostaviti sve podatke o troškovima navedenima u ovom stavku.

V. ZAVRŠNA ODREDBA

Članak 12.

Ovaj Pravilnik stupa na snagu osmoga dana od dana objave u »Narodnim
novinama«.

Klasa: 011-01/01-02/49
Urbroj: 530-01-01-2
Zagreb, 10. listopada 2001.

Ministar
**mr. sc. Alojz Tušek**, v. r.

Pravilnik, NN 88/2001-1502